અમદાવાદ, તા.14 : રાજ્યભરમાં વરસાદ ખેંચાતાં ખેડૂતોનાં હિતમાં રાજ્ય સરકારે નર્મદા ડેમમાંથી પાણી છોડવાનો નિર્ણય કર્યો છે. નર્મદા ડેમમાં આખા વર્ષ દરમિયાન પીવાનાં પાણીનો જથ્થો અનામત રાખીને બાકી વધેલા જળપુરવઠામાંથી આવતી કાલથી 20 દિવસ સુધી 20 હજાર ક્યુસેક પાણી છોડવામાં આવશે. રાજ્યના 1 લાખ 27 હજાર એકર ખેતરોના ઊભા પાકને બચાવવા રાજ્ય સરકારે અગત્યનો નિર્ણય લીધો છે. ખાસ કરીને સૌની યોજના અંતર્ગત 1200 ક્યુસેક પાણી છોડી સૌરાષ્ટ્રના આજી-1, મચ્છુ-2, આકડિયા, ભીમદાદ અને ગોમા જેવા બંધો નર્મદાનાં પાણીથી ભરવામાં આવશે તેમ જ રાજકોટ અને મોરબી શહેરને પીવાનાં પાણીનું સંકટ ટળશે.